cyanic-selkie/wikianc huggingface dataset:
বৈদ্যবাটী পৌরসভা
ভূগোল
১৯৮১ সালে এই পৌর এলাকার মোট জনসংখ্যার ২৫.০০ শতাংশ ছিল প্রধান শ্রমজীবী এবং ৭৫.০০ শতাংশ ছিল অ-শ্রমজীবী। আবার মোট প্রধান শ্রমজীবীদের ২৭.০০ শতাংশ ছিল শিল্প শ্রমিক।
নির্বাচন
২০১৫ সালের পৌর নির্বাচনে বৈদ্যবাটী পুরসভায় সর্বভারতীয় তৃণমূল কংগ্রেস ১৩টি আসন, ভারতের কমিউনিস্ট পার্টি (মার্ক্সবাদী) ১টি আসন, সারা ভারত ফরওয়ার্ড ব্লক ৩টি আসন, ভারতীয় জাতীয় কংগ্রেস ৩টি আসন ও নির্দল প্রার্থীরা ৩টি আসন জয় করেন।
২০১০ সালের পৌর নির্বাচনে বৈদ্যবাটী পুরসভায় সর্বভারতীয় তৃণমূল কংগ্রেস ১২টি আসন, ভারতের কমিউনিস্ট পার্টি (মার্ক্সবাদী) ৪টি আসন, সারা ভারত ফরওয়ার্ড ব্লক ৩টি আসন ও ভারতীয় জাতীয় কংগ্রেস ৩টি আসন জয় করেছিল।
২০০৫ সালের পৌর নির্বাচনে বৈদ্যবাটী পৌরসভায় ভারতের কমিউনিস্ট পার্টি (মার্ক্সবাদী) ৮টি আসন, সারা ভারত ফরওয়ার্ড ব্লক ৪টি আসন, ভারতীয় জাতীয় কংগ্রেস ৬টি আসন ও সর্বভারতীয় তৃণমূল কংগ্রেস ৪টি আসন জয় করেছিল।
সাধ বৈষ্ণববাদ
সাধ বৈষ্ণববাদ বা মধ্ব বৈষ্ণববাদ বা ব্রহ্মসম্প্রদায় হিন্দুধর্মের বৈষ্ণব ঐতিহ্যের মধ্যে একটি। সাধ বৈষ্ণববাদ ত্রয়োদশ শতাব্দীর দার্শনিক মধ্বাচার্য দ্বারা প্রতিষ্ঠিত।
ঐতিহ্যটি প্রাচীন বেদ ও পঞ্চরাত্র গ্রন্থে এর শিকড় খুঁজে পায়। মাধব সম্প্রদায় বা সাধ বৈষ্ণব সম্প্রদায়কে ব্রাহ্ম সম্প্রদায় বলা হয়, যা আধ্যাত্মিক গুরুদের উত্তরাধিকার সূত্রে ব্রহ্মা থেকে উদ্ভূত হয়েছে বলে উল্লেখ করে।
মাধব চূড়ান্ত বাস্তবতাকে ব্যক্তিগত ও সগুণ ব্রহ্ম (গুণ সহ পরম) হিসাবে দেবতা বিষ্ণু (নারায়ণ)-কে সমর্থন করেছেন। তাই দেবতা বিষ্ণু তাঁর সহধর্মিণী  লক্ষ্মী সহ, এবং তাদের ঐশ্বরিক অবতার ও রূপকে এই ঐতিহ্যে শ্রদ্ধা করা হয় এবং পূজা করা হয়। সাধ বৈষ্ণবধর্মে, সৃষ্টিকর্তা সৃষ্টির চেয়ে উচ্চতর, এবং তাই মোক্ষ শুধুমাত্র বিষ্ণুর কৃপা থেকে আসে, তবে একা প্রচেষ্টা থেকে নয়। সাধ বৈষ্ণবধর্ম জ্ঞানে, ভক্তি ও বৈরাগ্য হল মোক্ষের জন্য প্রয়োজনীয় পদক্ষেপ এবং কর্ম করাকেও পূজার রূপ হিসেবে বিবেচনা করা হয়। তাই সাধ বৈষ্ণবধর্মে, জ্ঞানযোগ, ভক্তিযোগ ও  কর্মযোগ শ্রী বৈষ্ণবধর্মের তুলনায় মোক্ষ অর্জনের জন্য সমানভাবে গুরুত্বপূর্ণ যেখানে মোক্ষ লাভের জন্য শুধুমাত্র ভক্তিযোগ যথেষ্ট।
ব্যুৎপত্তি
সাধ বৈষ্ণববাদ শব্দটি সাধ থেকে উদ্ভূত হয়েছে, যার অর্থ "সত্য" এবং হিন্দু দেবতা বিষ্ণু। মধ্ব শব্দটি ঐতিহ্যের প্রতিষ্ঠাতা মধ্বাচার্যের নাম থেকে এসেছে। সম্প্রদায় শব্দটি হিন্দুধর্মীয় ঐতিহ্যকে বোঝায়।  এর অনুসারীরা সাধ বৈষ্ণব নামে পরিচিত।
দর্শন ও ধর্মতত্ত্ব
সাধ বৈষ্ণববাদের দার্শনিক ভিত্তি মাধব দ্বারা প্রতিষ্ঠিত, যিনি অদ্বৈত বেদান্ত মঠে অচ্যুতপ্রেক্ষার সাথে তার বৈদিক অধ্যয়ন শুরু করেছিলেন। কিন্তু গুরু ও শিষ্যের মধ্যে ক্রমাগত মতবিরোধ ছিল এবং অধ্যয়ন শীঘ্রই শেষ হয়। যাইহোক, তিনি এই গুরুর হাতে পূর্ণপ্রজ্ঞা নামে দীক্ষা গ্রহণ করেন এবং আনন্দ তীর্থ নামে তাঁর ভাষ্য রচনা করেন। মধ্বাচার্য তার নিজের গুরু অচ্যুতপ্রেক্ষাকে দ্বৈতবেদান্তে রূপান্তরিত করেছিলেন, যেমন রামানুজ তার অদ্বৈত গুরু যাদবপ্রেক্ষাকে রূপান্তরিত করে গোবিন্দসুরে বিশিষ্টাদ্বৈত রেখেছিলেন। মাধব এই ঐতিহ্যে বৈদান্তিক ও উপনিষদিক ধারণা নিয়ে আসেন এবং হিন্দু ঐতিহ্যে দ্বৈতবেদান্ত নামে দ্বৈতবাদের উপর গ্রন্থ রচনা করেন। তার ধারণা হল বেদান্তের তিনটি উপদর্শনের একটি, বাকি দুটি আদি শঙ্করের অদ্বৈত বেদান্ত (পরম অদ্বৈত) এবং রামানুজাচার্যের বিশিষ্টাদ্বৈত (যোগ্য অদ্বৈতবাদ) নামে পরিচিত।
মাধবের মতে, দিব্য ও আত্মা একে অপরের থেকে সম্পূর্ণ আলাদা। মাধবসম্প্রদায় বিষ্ণুকে সর্বোচ্চ হিন্দু দেবতা হিসেবে পূজা করে এবং মাধবকে সম্মান করে, যাকে তারা বিষ্ণুর পুত্র বায়ুর অবতার বলে মনে করে। মাধবধর্ম এই পৃথিবীতে বায়ুকে বিষ্ণুর প্রতিনিধি এবং হনুমান, ভীম ও মধ্বাচার্যকে তার তিন অবতার বলে মনে করে; এই কারণে, রামায়ণে হনুমানের এবং মহাভারতে ভীমের ভূমিকার উপর জোর দেওয়া হয়েছে, এবং মধ্বাচার্যকে বিশেষভাবে সম্মান করা হয়। অগণিত গ্রন্থে মাধব দ্বারা বায়ুকে বিশিষ্টভাবে দেখানো হয়েছে।
মাধব শঙ্করের নির্গুণ ব্রহ্ম-এর ধারণাকে প্রত্যাখ্যান করেন—অর্থাৎ, বৈশিষ্ট্যহীন ব্রহ্ম—এবং সগুণ ব্রহ্ম—অর্থাৎ বৈশিষ্ট্যযুক্ত ব্রহ্ম—কে চূড়ান্ত ঐশ্বরিক বাস্তবতা হিসেবে গ্রহণ করেন। মাধব দর্শনে, ব্রহ্ম সমস্ত ইতিবাচক গুণাবলীর অধিকারী; এগুলোর মূলে রয়েছে অস্তিত্ব, চেতনা ও আনন্দ। একজন নৈর্ব্যক্তিক ব্রহ্ম, যেমন শঙ্করের নির্গুণ ব্রহ্ম এই কাজগুলি সম্পাদন করতে পারে না। মাধবের জন্য, ব্যক্তিগত ব্রহ্ম বিষ্ণুর থেকে আলাদা নয়, যাকে বৈষ্ণবরা বিশ্বের সৃষ্টিকর্তা, রক্ষণাবেক্ষণকারী ও ধ্বংসকারী বলে মনে করেন। মাধব দৃষ্টিভঙ্গি অনুসারে, কিছুই ব্রহ্মকে শর্ত দিতে পারে না। মাধবের মতে, ব্রহ্ম ন্যায় দর্শনের সীমিত অসীম ঐশ্বরিক বাস্তবতা নয় বা রামানুজের দর্শনের মতো বস্তু ও নিজের সাথে অবিচ্ছেদ্য সম্পর্কযুক্ত নয়। বরং, ব্রহ্মকে সম্পূর্ণ স্বাধীন হিসাবে দেখা হয়, কিন্তু জীবদের কার্যকলাপ, জ্ঞান ও অস্তিত্বের জন্য ব্রহ্মের উপর নির্ভরশীল হিসাবে দেখা হয়। বৈষ্ণব দৃষ্টিভঙ্গি অনুসারে, বিষ্ণু তাঁর ইচ্ছায় জগৎ সৃষ্টি করেন এবং বস্তু ও আত্মের জগতকে অস্তিত্বে আনেন। বস্তু ও আত্মা, যদিও একে অপরের কাছে বাস্তব ও অপরিবর্তনীয়, তারা ব্রহ্মের উপর নির্ভরশীল। জগৎ বিলুপ্তির সময়, বস্তু ও বস্তুগুলিকে ব্রহ্ম দ্বারা বিচ্ছিন্ন বুদ্ধিতে রূপান্তরিত করে এবং নিজেদেরকে বিচ্ছিন্ন বুদ্ধিতে রূপান্তরিত বলে মনে করা হয়; এটা বিশ্বাস করা হয়, এমনকি দ্রবীভূত অবস্থায়ও, ব্রহ্ম, পদার্থ ও জীব একে অপরের থেকে স্বতন্ত্র থাকে এবং একে অপরের সাথে মিশে যায় না।
রবি ভাবিলাই
থাম্ব| রবি ভাবিলাই রবি ভাবিলাই (আরও বানান রাউই পাউইলাই, ระวี ภาวิไล , ১৭ অক্টোবর ১৯২৫ - ১৭ মার্চ ২০১৭) একজন থাই জ্যোতির্বিজ্ঞানী, লেখক ও অনুবাদক ছিলেন। তিনি চুলালংকর্ন ইউনিভার্সিটির বিজ্ঞান অনুষদের পদার্থবিদ্যা বিভাগের অধ্যাপক হিসেবে দায়িত্ব পালন করেন এবং জ্যোতির্বিজ্ঞানের পাশাপাশি দর্শন ও ধর্মের উপর লেখার জন্য পরিচিত ছিলেন। তিনি থাইল্যান্ডের রয়্যাল সোসাইটির সভ্য ছিলেন এবং ২০০৬ সালে সাহিত্যে জাতীয় শিল্পী হিসেবে মনোনীত হন। ২০১৮ সালে তিনি একটি গুগল ডুডল দিয়ে সম্মানিত হন।
তানি জেলা
তানি জেলা (تڼي ولسوالۍ, ) আফগানিস্তানের খোস্ত প্রদেশের দক্ষিণ অংশে অবস্থিত একটি জেলা। ভৌগোলিক অবস্থান অনুযায়ী জেলাটির সীমানা: পশ্চিমে স্পেরা জেলা, উত্তরে নাদির শাহ কোট ও মান্দো জায়ি জেলরা, পূর্বে গুরবুজ জেলা এবং দক্ষিণে পাকিস্তান সীমানা ঘিরে আছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৫২,৮০০ জন এর মত। জেলাটির কেন্দ্রীয় এলাকার নাম হচ্ছে তানি নামক গ্রাম, যেটি জেলার উত্তর-পূর্ব অঞ্চলে অবস্থান করছে। তানি জেলার লোকজন মূলত পশতু ভাষায় কথা বলে থাকে।
ঘেটু
ঘেটু বলতে বোঝানো যেতে পারে:
জয়বুন নিসা আওয়ান
জয়বুন নিসা আওয়ান(জয়ব-উন নিসা আওয়ান) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
প্রাথমিক ও শিক্ষাজীবন
জয়বুন নিসাওয়ান ১৯৬৩ সালের ৩রা সেপ্টেম্বরে তলাগঙে জন্মগ্রহণ করেছিলেন।
তিনি মাধ্যমিক স্তর পর্যন্ত পড়াশোনা করেছিলেন।
রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগ (এন) (পিএমএল-এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
২০১৮ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-এনের প্রার্থী হিসাবে পাঞ্জাব প্রাদেশিক পরিষদে তিনি পুনর্নির্বাচিত হয়েছেন।
কামাল উদ্দিন আহমেদ
কামাল উদ্দিন আহমেদ(১৯২১–২০০৪) বাংলাদেশী বিজ্ঞানী ও শিক্ষাবিদ। বাংলাদেশ বিজ্ঞান একাডেমির ফেলো ও ঢাকা বিশ্ববিদ্যালয়ে প্রাণরসায়ন বিভাগের প্রতিষ্ঠাতা।
শৈশব ও পড়ালেখা
২১ ডিসেম্বর ১৯২১ সালে চট্টগ্রাম জেলার গহিরায় জন্মগ্রহণ করেন। ঢাকা বিশ্ববিদ্যালয়ের রসায়ন বিভাগ থেকে বি.এস.সি ও এম.এস.সি এবং ১৯৪৯ সালে  যুক্তরাষ্ট্রের উইসকনসিন বিশ্ববিদ্যালয় থেকে  প্রাণরসায়নে পিএইচ.ডি ডিগ্রি অর্জন করেন।
কর্মজীবন
১৯৫৭ সালে ঢাকা বিশ্ববিদ্যালয়ে প্রাণরসায়ন বিভাগ প্রতিষ্ঠা করেন, ১৯৬৭ সালে ফার্মাসি বিভাগ এবং পুষ্টি ও খাদ্য বিজ্ঞান ইনস্টিটিউট চালু হয় তার উদ্যেগ এ চালু হয়।
১৯৮৪ সালে ঢাকা বিশ্ববিদ্যালয় থেকে অবসর গ্রহণ করেন। সাভারে বাংলাদেশ ভেষজ ঔষুধ ইনস্টিটিউট ও পুষ্টি এবং সামাজিক উন্নয়ন ইনস্টিটিউট প্রতিষ্ঠা করেন। ১৯৯৬ সালে তিনি ঢাকা বিশ্ববিদ্যালয়ে প্রাণচিকিৎসা গবেষণা সেন্টার স্থাপন করেন এবং গবেষণা প্রতিষ্ঠানে পরিচালক হিসেবে কর্মরত ছিলেন। বাংলাদেশ কৃষি বিশ্ববিদ্যালয়ের উপাচার্য হিসেবেও দায়িত্ব পালন করেন। বাংলাদেশ বিজ্ঞান একাডেমি প্রতিষ্ঠার ক্ষেত্রেও তাঁর অগ্রণী ভূমিকা ছিল এবং  সংস্থার সভাপতি দায়িত্ব ছিলেন। উল্লেখযোগ্য অবদান হচ্ছে ১৯৬২-৬৪ ভিটামিন ‘এ’ অভাবজনিত অন্ধত্বরোধে শক্তিশালী ভিটামিন ‘এ’ ক্যাপসুল বিতরণ পরিকল্পনা করেন আয়োডিনের অভাব দূরীকরণের লক্ষ্যে বাংলাদেশের জনগণের মধ্যে আয়োডিনসমৃদ্ধ লবণের প্রবর্তন তাঁর অপর একটি অবদান। বিভিন্ন আবিষ্কার প্রায় দুই শতাধিক জাতীয় ও আন্তর্জাতিক সাময়িকীতে প্রকাশিত হয়েছে যেমন খেসারি ডাল বিষাক্ততা থেকে সৃষ্ট স্নায়ুতন্ত্রের রোগ নিউরোলেথিরিজম প্রতিরোধে ভিটামিন ‘সি’-এর ভূমিকা; চাইনিজ রেস্তোরাসমূহে ব্যবহূত মোনোসোডিয়াম গ্লুটামেটের (টেস্টিং সল্ট) প্রভাব সরিষার তেলে বিদ্যমান এ্যালাইল আইসোথায়োসায়ানেটর প্রভাবে গলগন্ডজাতীয় রোগের সম্ভাবনা; ভিটামিন এ, লৌহ এবং আয়োডিনের অভাবজনিত সমস্যাবলির মধ্যকার সম্পর্ক এবং আর্সেনিকোসিসের কারণ ও তার প্রতিকার।
মৃত্যু
৪ জুলাই ২০০৪ সালে ঢাকায় তাঁর মৃত্যু হয়
ফারহিনা আহমেদ
ফারহিনা আহমেদ বাংলাদেশ সিভিল সার্ভিসের একজন কর্মকর্তা। তিনি অর্থ বিভাগের অতিরিক্ত সচিব ছিলেন। বর্তমানে তিনি পরিবেশ, বন ও জলবায়ু পরিবর্তন মন্ত্রণালয়ের সচিব হিসেবে দায়িত্ব পালন করছেন। এছাড়া তিনি বিসিএস উইমেন নেটওয়ার্কের সভাপতি হিসেবেও ভূমিকা রাখেন।
শিক্ষাজীবন
ফারহিনা ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে স্নাতক (সম্মান) ও স্নাতকোত্তর ডিগ্রি অর্জন লাভ করেন। তিনি অস্ট্রেলিয়ার মোনাশ বিশ্ববিদ্যালয় থেকে আন্তর্জাতিক উন্নয়ন (পরিবেশ ও টেকসই উন্নয়ন) বিষয়ে মাস্টার্স ডিগ্রি এবং আরএমআইটি বিশ্ববিদ্যালয় থেকে পিএইচডি ডিগ্রি অর্জন করেন। এছাড়া তিনি সুইডেনের লান্ড বিশ্ববিদ্যালয় থেকে ‘ডিপ্লোমা ইন হিউম্যান রাইটস’ সম্পন্ন করার পাশাপাশি দেশে ও বিদেশে বিভিন্ন প্রশিক্ষণ লাভ করেছেন।
কর্মজীবন
ফারহিনা আহমেদ বিসিএস ১১তম ব্যাচের প্রশাসন ক্যাডারের একজন কর্মকর্তা। তিনি মাঠ প্রশাসনে বিভিন্ন পদে কর্মরত ছিলেন। তিনি অর্থ বিভাগের উপসচিব, বিসিএস প্রশাসন একাডেমির সক্ষমতা বৃদ্ধিকরণ প্রকল্পের প্রকল্প পরিচালক, অর্থ মন্ত্রণালয়ের যুগ্মসচিব, এশীয় উন্নয়ন ব্যাংকের পরামর্শক, অর্থ বিভাগের অতিরিক্ত সচিব প্রভৃতি পদে দায়িত্ব পালন করেছেন। এছাড়াও তিনি শিক্ষা মন্ত্রণালয়, স্বাস্থ্য মন্ত্রণালয়, গৃহায়ন ও গণপূর্ত মন্ত্রণালয়, মহিলা ও শিশু বিষয়ক মন্ত্রণালয়ে কাজ করেছেন।
তিনি ২০২২ খ্রিষ্টাব্দে সচিব পদে পদোন্নতি লাভ করেন। বর্তমানে তিনি পরিবেশ, বন ও জলবায়ু পরিবর্তন মন্ত্রণালয়ের সচিব হিসেবে দায়িত্ব পালন করছেন। এছাড়া তিনি বিসিএস ক্যাডারের নারী কর্মকর্তাদের সংগঠন বিসিএস উইমেন নেটওয়ার্কের সভাপতি হিসেবেও দায়িত্ব পালন করেন।
কাবুলিওয়ালা
কাবুলিওয়ালা রবীন্দ্রনাথ ঠাকুর রচিত একটি ছোটগল্প। এটি ১৮৯২ সালে প্রকাশিত হয়। গল্পে আফগান থেকে আসা এক ফল বিক্রেতার সাথে বাঙালি এক লেখকের ছোটো বাঙালি মেয়ের পরিচয় হয় এবং সে তাকে আফগানে ফেলে আসা মেয়ের মত ভালোবাসে।
গল্প সংক্ষেপ
রহমত শেখ একজন আফগানের কাবুল থেকে বাংলায় আগত ফল বিক্রেতা। ফল বিক্রি করতে সে কলকাতায় আসে। সেখানে বাঙালি এক লেখকের ছোটো বাঙালি মেয়ে মিনির সঙ্গে তার ভাব জমে। মিনিকে দেখে কাবুলে ফেলে আসা তার নিজের মেয়ের কথা মনে পড়ে। রহমত একটি বোর্ডিং হাউসে নিজের দেশের লোকেদের সঙ্গে থাকতে শুরু করে এবং তার ব্যবসা চালিয়ে যায়।
একদিন রহমত আফগান থেকে আসা চিঠিতে তার মেয়ের অসুস্থতার খবর পেয়ে সে দেশে ফিরে যাওয়ার সিদ্ধান্ত নেয়। তার টাকার অভাব থাকায় এবং ব্যবসা বাড়ানোর জন্য সে ধারে জিনিস বিক্রি করত। একদিন এক ক্রেতার কাছ থেকে টাকা আদায় করতে গেলে সে তাকে অপমান করে। এতে দুজনের মধ্যে ঝগড়া হয় এবং হাতাহাতি পর্যায়ে পৌঁছে যায়। রহমতকে সে অপমান করতে থাকলে রহমত তাকে ছুরি দিয়ে আঘাত করে।
আদালতে রহমতের উকিল তাকে বাঁচানোর চেষ্টা করেন। কিন্তু রহমত সব কিছু স্বীকার করে নেয়। বিচারক রহমতের সততায় সন্তুষ্ট হয়ে মৃত্যুদণ্ড না দিয়ে তাকে ১০ বছরের সশ্রম কারাদণ্ড প্রদান করেন।
কারাগার থেকে ছাড়া পাওয়ার দিন রহমত মিনির সঙ্গে দেখা করতে যায়। সে দেখে মিনি বড়ো হয়েছে। এখন সে চোদ্দো বছরের মেয়ে। শীঘ্রই তার বিয়ে। মিনি তাকে চিনতে পারে না। রহমত বুঝতে পারে, তার মেয়েও নিশ্চয়ই তাকে ভুলে গিয়েছে। মিনির বাবা মিনির বিয়ের খরচের টাকা থেকে রহমতকে দেশে ফিরে যাওয়ার টাকা দেন আর রহমতের মেয়ের জন্য একটি উপহার পাঠান।
তিরাজায়ি জেলা
তিরাজায়ি অথবা তেরে জায়ি (تېره زي ; ) আফগানিস্তানের খোস্ত প্রদেশের অন্যতম একটি জেলা। জেলাটি খোস্ত প্রদেশের উত্তর-পূর্ব অঞ্চলে অবস্থিত। ভৌগোলিক অবস্থান অনুযায়ী জেলাটির সীমানা:জেলাটির পশ্চিমে খোস্ত ও সাবারি জেলা, উত্তরে বাক জেলা এবং পূর্ব দিকে পাকিস্তান অবস্থিত। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৯,৬০০ জন এর মত। জেলাটির কেন্দ্রীয় এলাকার নাম হচ্ছে আলিসার, যেটি জেলার পশ্চিম অঞ্চলে অবস্থান করছে।
জিয়া পির
জিয়া পির (জন্ম: ১৯৭০) একজন তুর্কি এবং জার্মান উদ্যোক্তা এবং পিপলস ডেমোক্রেটিক পার্টির (এইচডিপি) রাজনীতিবিদ।
রক্সৌল
রক্সৌল (Raxaul) ভারতের বিহার রাজ্যের পূর্ব চম্পারণ জেলার একটি শহর ও পৌরসভা এলাকা।
জিয়া পির
প্রাথমিক জীবন এবং শিক্ষা
জিয়া পির ১৯৭০ সালে তুরস্কের গুমুশানে প্রদেশের তরুলে জন্মগ্রহণ করেন। তবে পির তার শৈশবের বেশিরভাগই পশ্চিম জার্মানিতে বেড়ে উঠেছেন। জার্মান উদার-রক্ষণশীল ক্রিশ্চিয়ান ডেমোক্রেটিক ইউনিয়ন (সিডিইউ) দলের সাথে সম্পৃক্ত, ১৯৯৯ সালে পির সিডিইউ জার্মান-তুর্কি ফোরামে যোগ দেন। ২০০২ সালে তুরস্কের প্রধানমন্ত্রী রেজেপ তাইয়িপ এরদোয়ান তাকে জার্মানিতে তুর্কি প্রবাসীদের জন্য একটি সংগঠন, ইউরোপীয়-তুর্কি ডেমোক্র্যাটইউনিয়ন (ইউইটিডি) গড়ে তোলার দায়িত্ব দেন। এরদোয়ান ও একেপি দলের সাথে ইউইটিডির ক্রমবর্ধমান প্রান্তিককরণ এবং ক্রমবর্ধমান কর্তৃত্ববাদী আচরণ দেখে বিস্মিত হয়ে তিনি পরে উভয়ের সাথে সম্পর্ক ছিন্ন করেন।
রক্সৌল
জনসংখ্যার উপাত্ত
ভারতের ২০০১ সালের আদমশুমারি অনুসারে রক্সৌল শহরের জনসংখ্যা হল ৪১,৩৪৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে রক্সৌলের সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
বহরমপুর কলেজ
বহরমপুর কলেজ ভারতের পশ্চিমবঙ্গে অবস্থিত একটি কলেজ। এটি কমার্স কলেজ নামেও পরিচিত। বহরমপুর কলেজ ১৯৬৩ সালে বিশেষত মুর্শিদাবাদ জেলা ও সাধারণভাবে আশেপাশের জেলার শিক্ষার্থীদের বাণিজ্য শিক্ষার জন্য প্রাথমিকভাবে রাজা কৃষ্ণনাথ কলেজ অব কমার্স নামে প্রতিষ্ঠিত হয়। এটি বর্তমান সময়ে কলা ও বাণিজ্য উভয় ক্ষেত্রেই সাধারণ ডিগ্রি কোর্স প্রদান করে। মহাবিদ্যালয়টি প্রারম্ভিক সময়ে কলকাতা বিশ্ববিদ্যালয়ের অধিভুক্ত ছিল, তবে এটি ১৯৯৯ সালে কল্যাণী বিশ্ববিদ্যালয়ের অধিভুক্ত হয়।
বিভাগসমূহ
বিশ্ববিদ্যালয়ের বিভাগসমূহ তালিকা আকারে প্রকাশ করা হল:
অনুমোদিত
কলেজটি ১৯৯৯ সাল থেকে কল্যানী বিশ্ববিদ্যালয়ের অধিভুক্ত এবং ইউজিসি অনুমোদিত। এটি ২০১৭ সালে ন্যাক সমীক্ষায় বি-গ্রেড কলেজ হিসাবে স্বীকৃতি লাভ করে।
চাপড়াকোট ঢিবি
চাপড়াকোট বাংলাদেশের রংপুর জেলার বদরগঞ্জ উপজেলাস্থ নবম-দশম শতাব্দীর একটি প্রাচীন কীর্তি। স্থানীয়ভাবে এটি চাপড়াকোট বৌদ্ধবিহার বা লোহানীপাড়া বৌদ্ধবিহার নামেও পরিচিত। এখানে বর্ধন উপাধিধারী একটি রাজবংশের চারজন নৃপতির সন্ধান পাওয়া যায়। এখানে উদ্ধারকুত একটি প্রাচীন শিলালিপি বাংলাদেশ জাতীয় জাদুঘরে সরংক্ষিত রয়েছে। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
ইতিহাস
ঐতিহাসিক ভাবে প্রাপ্ত শিলালিপি অনুসারে জানা যায়, নবম-দশম শতাব্দীর দিকে শ্রীধন বর্শনের প্র পৌত্র, শ্রী পাইক বর্ধনের পৌত্র ও শ্রী বিক্রমবর্ধনের পুত্র শ্রী অংশ বর্ধন এই স্থানে একটি মহাবিহার প্রতিষ্ঠা করেছিলেন।
বিবরণ
থাম্ব|বাম|চাপড়াকোট ঢিবি
আনুমানিক ৪৫০ X ৫০০ বর্গফুট পরিমাপের বিহারটি আকারে আয়তাকৃতির। এই ধবংসাবশেষকে কেন্দ্র করে চারিদিকে এক কিলোমিটার করে লম্বা চারটি পরিখা রয়েছে। চারদিকের পাতলা ইটের তৈরি বেষ্টনি দেয়াল রয়েছে, যা প্রায় । দেখে বোঝা যায় প্রাচীনকালে এটি একটি বৌদ্ধবিহার ছিল। এর উত্তর-দক্ষিণে দীর্ঘ আঙ্গিনা এবং টানা বারান্দা রয়েছে। এছাড়াও রয়েছে বিহারের আবাসিক কক্ষ। উত্তরদিকে বিহারটির প্রবেশদ্বার।
ধবংসাবশেষে অলঙ্কৃত ইট, পোড়ামাটির চিত্রফলক, একটি শিলালিপি পাওয়া গিয়েছে। লিপিতত্ত্বের বিচারে এটি নবম-দশম শতকের বলে ধরা হয়।
হরিজনস (সাময়িকী)
হরিজনস: দ্য জার্নাল অফ দ্য কলেজ থিওলজি সোসাইটি হল দ্বিবার্ষিক পিয়ার-রিভিউ উচ্চশিক্ষায়তনিক গবেষণা সাময়িকী, যা ১৯৭৪ সালে কলেজ থিওলজি সোসাইটির পক্ষে কেমব্রিজ ইউনিভার্সিটি প্রেস থেকে প্রথম প্রকাশিত হয়েছিল। জার্নাল ভিলানোভা বিশ্ববিদ্যালয় কেন্দ্রীক। ক্যাথলিক ঐতিহ্যের মূলে থাকা সত্ত্বেও, সাময়িকীটি ক্যাথলিক ধর্মতত্ত্ব, পাশাপাশি খ্রিস্টধর্ম ও ধর্মীয় অভিজ্ঞতা সহ ধর্মতত্ত্ব এবং ধর্মীয় অধ্যয়নের বিভিন্ন বিষয়কে উপস্থাপন করে। এর প্রধান সম্পাদক এলেনা প্রোকারিও-ফোলি (আয়োনা কলেজ) ও সহযোগী সম্পাদক জেরাল্ড বেয়ার (ভিলানোভা বিশ্ববিদ্যালয়) এবং ক্রিস্টোফার ডেনি (সেন্ট জনস ইউনিভার্সিটি, কুইন্স)।
সারসংক্ষেপ ও সূচী
সাময়িকীটিতে নিচের বিষয়গুলোর সারসংক্ষেপ ও সূচী উল্লেখ করা হয়:
রাজা হরিশচন্দ্রের প্রাসাদ
রাজা হরিশচন্দ্রের প্রাসাদ হল বাংলাদেশের ঢাকা জেলার সাভার উপজেলায় অবস্থিত একটি পুরাকীর্তি বা প্রত্নস্থল। এটি রাজা হরিশচন্দ্রের ঢিবি, রাজা হরিশচন্দ্রের বাড়ি, রাজা হরিশচন্দ্রের ভিটা ইত্যাদি নামেও পরিচিত।
অবস্থান
প্রত্নস্থলটি রাজধানী ঢাকার গুলিস্তান জিরো পয়েন্ট থেকে ২৪ কিলোমিটার দূরে সাভার উপজেলার অন্তর্গত সাভার পৌরসভার মজিদপুরে (সাভার বাজার বাসস্ট্যান্ড হতে পূর্ব দিকে) অবস্থিত।
প্রত্ন উৎখনন প্রসঙ্গ
রাজা হরিশচন্দ্রের রাজবাড়ি বা ঢিবি ঊনিশ শতকের শেষভাগ পর্যন্ত মাটির নিচে চাপা পড়ে ছিল। স্থানীয় লোকজন মাটিচাপা এই স্থানটিকে রাজবাড়ি ঢিবি হিসেবে চিহ্নিত করত। ১৯১৮ সালের দিকে রাজবাড়ি-ঢিবির কাছাকাছি গ্রাম রাজাসনে ড. নলিনীকান্ত ভট্টশালী এক প্রত্নতাত্ত্বিক খননকাজ পরিচালনা করেন। এই খননকাজের ফলে আবিষ্কৃত হয় বৌদ্ধদের ধর্ম ও সংস্কৃতির সঙ্গে সম্পৃক্ত কিছু প্রত্নবস্তু ও গুপ্ত রাজবংশের অনুকৃত মুদ্রাস্মারক। এতে সেখানকার বৌদ্ধ মূর্তির পরিচয় পাওয়া যায়। এরই সূত্র ধরে ১৯৯০-১৯৯১ খ্রিষ্টাব্দে হরিশচন্দ্র রাজার প্রাসাদ-ঢিবিতে খননকাজ চালানো হয়।
প্রাপ্ত প্রত্ন নিদর্শনসমূহ ও তাৎপর্য
১৯৯০-১৯৯১ খ্রিষ্টাব্দে রাজা হরিশচন্দ্রের ঢিবি উৎখননের ফলে অনাবৃত হয় মাঝারি আকারের একটি নিবেদনস্তূপ এবং দক্ষিণে একটি বৌদ্ধ বিহারের ভগ্নপ্রায় অবকাঠামো। খ্রিস্ট্রীয় সপ্তম শতকে এখানে বৌদ্ধ ধর্ম সভ্যতা সংশ্লিষ্ট একটি কেন্দ্র ছিল বলে বোঝা যায়। হরিশ্চন্দ্র রাজার প্রাসাদ-ঢিবির উৎখননে অনাবৃত হওয়া বিহারটির মধ্যে একাধিক পুনর্নির্মাণ এবং একাধিক মেঝের চিহ্ন লক্ষ করা যায়। বিহারের স্থাপত্যশৈলীতে চারটি স্তর অনুধাবনযোগ্য। চার স্তরের নির্মাণ কাঠামো পাওয়া যাওয়ায় বোঝা যায়, লম্বা সময় ধরেই এটি ব্যবহৃত হয়েছিল। খননকাজের সময় বিহারের ওপরের স্তর থেকে খ্রিস্টীয় সপ্তম-অষ্টম শতকের স্বর্ণ ও রৌপ্য মুদ্রা এবং খ্রিস্টীয় অষ্টম-নবম শতকের ব্রোঞ্জ নির্মিত ধ্যানী বুদ্ধ ও তান্ত্রিক মূর্তি আবিষ্কৃত হয়েছে। এখানে প্রাপ্ত অনেক ব্রোঞ্জ নির্মিত মূর্তি দেখে বোঝা গেছে যে, মহাযানী বৌদ্ধ মতাদর্শের একটি কেন্দ্র ছিল এটি। এছাড়াও এখানে নানা ধরনের নিদর্শন পাওয়া গেছে। ধূতি পরিহিত, কিরিট মুকুট, চুড়ি, হার, কোমরবন্ধ ও বাজুবন্ধ সজ্জিত লোকেশ্বর-বিষ্ণু মূর্তি, পদ্মপানি, ধ্যানী বুদ্ধ, অবলোকিতেশ্বর ও প্রজ্ঞা পারমিতা প্রভৃতি ভাস্কর্য নিদর্শন এখান থেকে পাওয়া গেছে। শিল্পশৈলী বিবেচনায় এসব প্রত্নবস্তু খ্রিষ্টীয় সাত থেকে আট শতকের নিদর্শন বলে বিশেষজ্ঞদের অনুমান। বর্তমানে এসব নিদর্শন বাংলাদেশ জাতীয় জাদুঘরে সংরক্ষিত আছে।
ঐতিহাসিক গুরুত্ব
বর্তমান সময়ে স্থান হিসেবে মজিদপুরের প্রসিদ্ধি না থাকলেও প্রাচীনকালে এ অঞ্চলটি ছিল অত্যন্ত গুরুত্বপূর্ণ। ঐতিহাসিক কিছু সংশয় ছাড়া বিভিন্ন প্রত্নতাত্ত্বিক বিশেষজ্ঞের ধারণা অনুযায়ী ঢাকা থেকে প্রায় ২৪ কিমি উত্তর-পশ্চিমে (গুলিস্তান জিরো পয়েন্ট হতে সড়ক পথের দূরত্ব) প্রাচীন বংশাবতী বা অধুনা বংশী নদীর বাঁ তীরে অবস্থিত ছিল পাল বংশীয় রাজা হরিশ্চন্দ্রের শাসনাধীন সর্বেশ্বর রাজ্যের রাজধানী। এ রাজধানীর নাম ছিল সম্ভার এবং সম্ভার নাম থেকেই পরবর্তীকালে সাভার নামের উৎপত্তি হয়েছে। খ্রিষ্টীয় সপ্তম-অষ্টম শতকে তৎকালীন সম্ভার রাজ্যের রাজা হরিশ্চন্দ্রের প্রাসাদ-ভিটা সাভারের মজিদপুরে অবস্থিত ছিল। এছাড়াও সাভারের এ এলাকার গুরুত্বের কথা বোঝা যায় রেনেলের মানচিত্রে স্থানটির উল্লেখ দেখে। বিখ্যাত ইতিহাসবিদ ও ভূগোলবিদ জেমস রেনেল সাভার এলাকায় ১৭৬৭ খ্রিষ্টাব্দে জরিপ করে মানচিত্রটির সংশ্লিষ্ট খণ্ড তৈরি করেছিলেন।
দ্য ভ্যাম্পায়ার ডায়রিস
দ্য ভ্যাম্পায়ার ডায়রিস একটি আমেরিকান ফ্যান্টাসি হরর টেলিভিশন সিরিজ। এটি এল.জে. স্মিথ রচিত একই নামের বইয়ের সিরিজের উপর ভিত্তি করে নির্মিত। দ্য সিডব্লিউতে ২০০৯ সালের ১০ই সেপ্টেম্বর সিরিজটির প্রিমিয়ার হয়।
কাহিনী সংক্ষেপ
সিরিজটি একটি ছোট শহর মিস্টিক ফলসকে ঘিরে যেখানে বিভিন্ন অতিপ্রাকৃতিক সত্ত্বার অস্তিত্ব রয়েছে। সিরিজটির কাহিনী আবর্তিত হয় এলিনা গিলবার্টকে(নিনা ডবরেভ) ঘিরে যে স্টেফান স্যালভেটর(পল ওয়েসলি) নামের ভ্যাম্পায়ারের প্রেমে পড়ে এবং এর ফলে বহু অতিপ্রাকৃতিক ঘটনার সম্মুখীন হয়। সিরিজ এগুনোর সাথে সাথে এলিনা স্টেফানের ভাই ডেমন স্যালভেটর(ইয়ান সামারহেল্ডার) এর প্রতি আকৃষ্ট হয় যার ফলে তৈরী হয় ত্রিভুজ প্রেম। এছাড়াও ভ্যাম্পায়ার, ওয়্যারউলফ, উইচ প্রভৃতি নানা অতিপ্রাকৃতিক সত্ত্বাকে নিয়ে ধারাবাহিকটির কাহিনী আবর্তিত হয়েছে।
রিভিউ
এর পাইলট পর্বটি দ্য সিডব্লিউ চ্যানেলের ইতিহাসের দ্বিতীয় সবচেয়ে বেশি দেখা পর্ব। প্রথম মৌসুমের দর্শক সংখ্যা ছিল গড়ে ৩৬ লক্ষ এবং পরবর্তী মৌসুমগুলোতে দর্শক সংখ্যা ২০ লক্ষের উপর রয়েছে। এটি শুরুতে মিশ্র রিভিউ পেলেও সমালোচকরা একমত হন যে প্রথম মৌসুম এগুনোর সাথে সাথে সিরিজের উন্নতি হয়েছে। পরবর্তী মৌসুমগুলো আরো বেশি ইতিবাচক রিভিউ লাভ করে। টিভি শোটি বহু পুরষ্কারের মনোনয়ন পায় যার মধ্যে চারটি পিপলস চয়েস অ্যাওয়ার্ডস ও অনেক টিন চয়েস অ্যাওয়ার্ডস জিতে নেয়।
সাদ উদ্দিন
মোহাম্মদ সাদ উদ্দিন (জন্ম: ১ সেপ্টেম্বর ১৯৯৮; সাদ উদ্দিন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৬–১৭ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুমে ৫৬ ম্যাচে ২টি গোল করেছিলেন। পরবর্তীকালে তিনি শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব বসুন্ধরা কিংসে যোগদান করেছেন।
দলগতভাবে, সাদ এপর্যন্ত ৪টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।
প্রারম্ভিক জীবন
মোহাম্মদ সাদ উদ্দিন ১৯৯৮ সালের ১লা সেপ্টেম্বর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সাদ বাংলাদেশ অনূর্ধ্ব-১৭, বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশ অনূর্ধ্ব-২৩ দলের হয়ে তিনি ২০১৮ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে ১টি গোল করেছিলেন। বাংলাদেশের বয়সভিত্তিক দলের হয়ে তিনি প্রায় ৩ বছরে ১১ ম্যাচে অংশগ্রহণ করে ২টি গোল করেছেন। তিনি ২০১৫ সালের ১৬ই আগস্ট তারিখে ২০১৫ সাফ অনূর্ধ্ব-১৬ চ্যাম্পিয়নশিপের সেমি-ফাইনালে আফগানিস্তান অনূর্ধ্ব-১৭ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
২০১৮ সালের ৪ঠা সেপ্টেম্বর তারিখে, মাত্র ২০ বছর ৪ দিন বয়সে, ডান পায়ে ফুটবল খেলায় পারদর্শী সাদ ভুটানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে ছিলেন, তবে ম্যাচের ৫২তম মিনিটে মধ্যমাঠের খেলোয়াড় মোহাম্মদ ফ্যসাল মাহমুদের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ৯ নম্বর জার্সি পরিধান করে একজন বাম পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে সাদ সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১ মাস ১২ দিন পর, বাংলাদেশের জার্সি গায়ে প্রথম গোলটি করেন; ২০১৯ সালের ১৫ই অক্টোবর তারিখে, ভারতের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
সমিতা বাঙ্গার্গী
সমিতা বাঙ্গার্গী (Samita Bangargi) একজন ভারতীয় অভিনেত্রী, যিনি রামজী লন্ডনওয়ালে (২০০৫), শাদি কা লাড্ডু (২০০৪) এবং ইয়ে কেয়া হো রাহা হ্যায়? (২০০২)-তে তার অভিনয়ের জন্য সর্বাধিক পরিচিত।
ব্যক্তিগত জীবন
সমিতা বাঙ্গার্গী ২০০৬ সালের ২৭ জানুয়ারী আশিস চৌধুরীর সঙ্গে বিবাহে আবদ্ধ হয়েছিলেন।
এনজামেনা
এনজামেনা (N'Djaména, انجمينا; ; ; চাদের রাজধানী ও বৃহত্তম শহর। শহরটি লগন ও চারি নদীর সঙ্গমস্থলের নিকটে অবস্থিত, যেখানে এর মুখোমুখিভাবে অবস্থিত ক্যামেরুনের কৌসুরি শহর। শহর দুটি একটি সেতুর দ্বারা একে অপরের সাথে সংযুক্ত। এটি একটি বিশেষ বিধিবদ্ধ অঞ্চল, যা ১০টি জেলা বা আরোনডিসেসমেন্টে বিভক্ত। এটি গবাদি পশু, লবণ, খেজুর এবং শস্যের আঞ্চলিক বাজার। মাংস, মাছ এবং তুলা প্রক্রিয়াকরণ এখানকার প্রধান শিল্প এবং শহরটি চাদে অর্থনৈতিক ক্রিয়াকলাপের কেন্দ্র হিসেবে কাজ করে।
ইতিহাস
এনজামেনা ফোর্ট-ল্যামি হিসাবে ফরাসি সেনাপতি ইমিল জেন্টিল ১৯০০ সালের ২৯ মে প্রতিষ্ঠা করেছিলেন এবং কিছুদিন আগে কাউসরির যুদ্ধে নিহত হওয়া সেনা কর্মকর্তা আমাদে-ফ্রানকোইস ল্যামির নামানুসারে নামকরণ করেছিলেন। এটি একটি প্রধান বাণিজ্য শহর ছিল এবং অঞ্চল এবং জাতির রাজধানী হয়ে উঠে।
দ্বিতীয় বিশ্বযুদ্ধের সময় ফরাসিরা তাদের সেনাবাহিনী এবং সরবরাহ সরিয়ে নিতে শহরের বিমানবন্দরের উপর নির্ভর করেছিল। ১৯৪২ সালের ২১ জানুয়ারী সোনারকোমন্ডো ব্লেইচের জার্মান হি ১১১ ফোর্ট-লামির বিমানবন্দরে সফলভাবে বোমা মেরে তেলের সরবরাহ এবং দশটি বিমান ধ্বংস করে দিয়েছিল। ফোর্ট-ল্যামি ১৯৫০ সালে প্রথম ব্যাংক শাখা পেয়েছিল, যখন ব্যাংক অফ পশ্চিম আফ্রিকা (বিএও) সেখানে একটি শাখা চালু করেছিল।
অর্থনীতি
এনমেনার প্রধান অর্থনৈতিক উৎস হল কৃষি কাজ। এনজামেনার প্রায় ৮০% মানুষ ফসল আবাদ ও গবাদি পশু পালন সহ কৃষিকাজ ভিত্তিক শিল্পের সাথে জড়িত। এনজামেনার অর্থনীতি ভাল আবহাওয়ার উপর প্রায় সম্পূর্ণ নির্ভরশীল, কম বৃষ্টিপাতের বছরগুলোতে অর্থনীতিকে সংগ্রামী করে তোলে। এনজামেনা বিশ্বব্যাংকের পাশাপাশি আফ্রিকান উন্নয়ন ব্যাংক থেকে আর্থিক সহায়তা পান। এনজামেনায় দক্ষ শ্রমিকদের তেল ও গ্যাস খাতে কাজ করার পাশাপাশি বিদেশী বেসরকারী সংস্থা, চিকিৎসা পরিষেবা এবং ইংরেজি শিক্ষার জন্য শ্রমিকদের উচ্চ চাহিদা রয়েছে। এনজামেনার বাসিন্দারা নিট আয়ের সর্বাধিক পরিমাণে ৬০% পর্যন্ত কর প্রদানে দায়বদ্ধ।
ভূগোল
এনজামেনার অবস্থান, এটি লগন ও চারি নদীর সংগমস্থালে অবস্থিত।
প্রাথমিকভাবে প্রশাসনিক কেন্দ্র থাকাকালীন নাসারা স্ট্রিপ বাণিজ্যিক কেন্দ্র ছিল এবং আবাসিক অঞ্চলগুলি যেমন এমবোলো, চাগোয়া, প্যারিস কঙ্গো এবং মুরসাল অন্তর্ভুক্ত। শহরের প্রধান বাণিজ্যিক অ্যাভিনিউ হল অ্যাভিনিউ চার্লস ডি গল।
জেমস উরি
জেমস উরি (জন্ম ২৫ মার্চ ১৯৪৯, লন্ডন, ইংল্যান্ডে) একজন নিউজিল্যান্ডের নৃবিজ্ঞানী, ইতিহাসবিদ, লেখক এবং নিউজিল্যান্ডের ওয়েলিংটনের ভিক্টোরিয়া ইউনিভার্সিটি অফ ওয়েলিংটনের স্কুল অফ সোশ্যাল অ্যান্ড কালচারাল স্টাডিজের অধ্যাপক। উরিকে রাশিয়ান মেনোনাইটদের ইতিহাসের কর্তৃপক্ষ হিসাবে বিবেচনা করা হয়।
উপন্যাসিকা
উপন্যাসিকা হলো এমন ধরনের সাহিত্যকর্ম যা ছোট গল্পের চেয়ে বড় আবার উপন্যাসের চেয়ে ছোট যা সাধারণত কাল্পনিক এবং বর্ণনামূলক।এর দৈর্ঘ্য কোথাও কোথাও ১৭৫০০ থেকে ৪০০০০ শব্দের মধ্যে হয়ে থাকে।
উল্লেখযোগ্য উপন্যাসিকা
নিচের তালিকায় উপন্যাসিকা ধরনের সেরা বলে বিবেচিত কয়েকটি কাজ উপস্থাপন করা হল।
বামরাউলিয়া বংশ
বামরাউলিয়া জাট সম্প্রদায়ের একটি গোষ্ঠী। তারা মধ্যপ্রদেশের গোহদের কাছে বসতি স্থাপন করে।
নোয়াপাড়া-ঈষাণচন্দ্রনগর
নোয়াপাড়া-ঈষাণচন্দ্রনগর বাংলাদেশের দক্ষিণ-পূর্বাঞ্চলে অবস্থিত অন্যতম বৃহৎ অনাবিষ্কৃত প্রত্নতাত্ত্বিক নিদর্শন। ধ্বংসাবশেষের বেশির ভাগ অংশ বাংলার বৌদ্ধ আমলের। অনেক পণ্ডিতরা মনে করেন যে, এই নিদর্শনগুলো হারিয়ে যাওয়া কর্মান্ত বাসক নগরীর; যেটি ছিলো ৭ম শতকের সমতটের খড়্গ রাজ্যের রাজধানী।
অবস্থান ও সীমানা
বর্তমান সময়ের যে তিনটি গ্রাম যেগুলো ধ্বংসাবশেষের স্থানসমূহ অধিকার করে আছে তার মধ্যে বৃহত্তম ও সবচেয়ে গুরুত্বপূর্ণ হল দক্ষিণের ঈষাণচন্দ্রনগর। দুটি প্রাচীন পানির কুয়া আছে, যার মধ্যে বড়টি পশ্চিম দিকের নোয়াপাড়ামুখী এবং ছোটটি পূর্বদিকে ত্রিপুরা পর্বতের দিকে অবস্থিত। এর থেকে প্রমাণিত হয় যে, প্রাচীন বসতিটি গঠনমূলক ও নিরাপদ ছিল। স্থানটিতে একটি প্রাসাদ ও প্রাচীন মহানগরীর একটি প্রশাসনিক কেন্দ্র আছে বলে ব্যাপকভাবে বিশ্বাস করা হয়। গ্রামের সর্বত্র বিপুল পরিমাণ প্রাচীন ইট এবং ভাঙা অংশ পাওয়া গেলেও কোন চমকপ্রদ সাংস্কৃতিক দ্রব্য পাওয়া যায় না।
বৌদ্ধ অবশেষ
নোয়াপাড়া বৌদ্ধ স্তুপের জন্য পরিচিত। একে বৌদ্ধ ধর্মীয় কার্যাবলীর কেন্দ্র হিসেবে ধারণা করা হয়। ধর্মীয় আচার অনুষ্ঠান পালনের জন্য ১০ একরের একটি এলাকা পৃথক করে গড়ে তোলা হয়েছিল। অতি সাম্প্রতিককালে স্থানটির পশ্চিমের কিছু অংশ ভরাট করে রাস্তা চওড়া করা হয়েছে, তবে এজন্য একটি ঐতিহাসিক নিদর্শন- ৩৫ ফুট উঁচু এবং ৩০০ বছরের পুরনো একটি হিন্দু মঠ ভেঙে ফেলা হয়েছে। স্তুপ এলাকাটি বর্ধন বা বর্ধন রাজার মুরা বা ভাজান মুরা নামে পরিচিত। এটি ভবচন্দ্রএর নামের সাথে জড়িত, যিনি কুমিল্লা এলাকার একজন জনপ্রিয় ও প্রবাদপ্রতিম রাজা ছিলেন।
নোয়াপাড়ার দুটি বৃহৎ বৌদ্ধ স্তুপ ধ্বংসের সম্মুখীন, জায়গাগুলোতে সবজি চাষ করা হয় এবং আগাছা দিয়ে ছেয়ে গেছে। স্তুপগুলোর উচ্চতা ২৫ ফুট। ১৯৮৮ সালে প্রত্মতাত্ত্বিকেরা দেয়াল থেকে অনেকে পোড়ামাটির নিদর্শন আবিষ্কার করেছেন। যেগুলোর সাথে শালবন বিহার এর নমুনাগুলোর মিল আছে। এই পুরাকীর্তিটিও নব্বইয়ের দশকে ধ্বংস হয়ে গেছে। নোয়াপাড়ার অপর স্তুপটির আকার আরও ছোট এবং আরো বেশি ধ্বংসপ্রাপ্ত। এর নিকটেই বর্তমান কালের একটি কবরস্থান আছে যা এই নিদর্শনটি থেকে ৫০০ ফুট উত্তরে অবস্থিত। ১৯৭৬ সালে এটি ১২ ফুট উচু ছিল। পরবর্তীতে এটিকে সম্পুর্ণভাবে ধ্বংস করা হয়, খুব সম্ভবত একটি স্বাস্থ্যকেন্দ্র তৈরির জন্য যা এখন উক্ত এলাকাটিতে অবস্থিত।
দোল সমুদ্র এবং রাঙামাটিয়া
নোয়াপাড়ার পশ্চিম দিকে একটি বিস্তৃত জলাবদ্ধ এলাকা আছে যা "দোল সমুদ্র" নামে জনপ্রিয়। এটি চৌদ্দগ্রাম ও লাকসাম পর্যন্ত বিস্তৃত। প্রত্নতাত্ত্বিকদের ধারণা এটি প্রাচীনকালে একটি বড় নদী ছিল, যা প্রতিদ্বন্দ্বী দুটি রাজ্যের সীমানা হিসেবে কাজ করত। অল্পকিছুদিন আগেও দুই গ্রামের মাঝ দিয়ে ফেরি চলাচল করত। বন্দরটির নাম ছিল রাজঘাট, এটি একটি বৃহৎ নির্মাণ সামগ্রীর ঘাটের কথা বলে যা প্রাচীনকালে এখানে ছিল। স্থানীয় সংস্কৃতিতেও একটি রাজবাড়ী (প্রাসাদ) এবং একটি রাজধানীর কথা উল্লেখ আছে।
সর্বউত্তরের গ্রাম রাঙামাটিয়াকে তিনবার কৈলাস চন্দ্র সেন প্রাচীন রাজ্য রাজামালা (ত্রিপুরার ইতিহাস) হিসেবে আখ্যায়িত করেছেন। নির্দিষ্ট স্থানের কথা উল্লেখ না থাকলেও ঐতিহাসিক দলিল প্রমাণ করে এটি কমলাঙ্কা বা পতিকারা রাজ্যের পূর্বে অবস্থিত। রাঙামাটিয়া প্রাচীন রাজ্যটির কেন্দ্র হতে পারে। রাঙামাটিয়াকে কেউ রোহিতাগিরির অন্তর্ভুক্ত বলে উল্লেখ করেছেন। এটি প্রথম দিকের একটি রাজ্য এবং চন্দ্রদের আবাসস্থল ছিল।
ইফফাত মিরাজ আওয়ান
ইফফাত মিরাজ আওয়ান (জন্ম: ১৫ অক্টোবর, ১৯৭১) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
শৈশব ও শিক্ষাজীবন
ইফফাত মিরাজ আওয়ান ১৯৭১ সালের ১৫ অক্টোবরে ফয়সালাবাদের জারনওয়ালায় জন্মগ্রহণ করেছিলেন।
রাজনৈতিক জীবন
২০১৩ সালের পাকিস্তানের সাধারণ নির্বাচনে তিনি পিপি -৫৩ (ফয়সালবাদ-৩) নির্বাচনী অঞ্চল থেকে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।   নির্বাচনে তিনি ৪৪,৭৫৪ টি ভোট পেয়ে পাকিস্তান তেহরিক-ই-ইনসাফের (পিটিআই) প্রার্থী মালিক জাফর ইকবালকে পরাজিত করেছিলেন।
অনুপম রায়
অনুপম রায় (Anupam Roy) কলকাতা, পশ্চিমবঙ্গ, ভারতের বাংলা ভাষার সমসাময়িক গায়ক, গীতিকার এবং সুরকার। ২০১০ সালে সৃজিত মুখার্জির অটোগ্রাফ চলচ্চিত্রে "আমাকে আমার মতো থাকতে দাও" ও "বেঁচে থাকার গান" এর মাধ্যমে কলকাতার গানের জগতে আলোড়ন ফেলে দিয়েছিলেন তিনি। এর পরে আর পিছনে ফিরে তাকাতে হয়নি এই সৃজনশীল শিল্পীকে।
২০১৫ সালে "পিকু" সিনেমার সংগীত পরিচালনার মাধ্যমে বলিউডে পদার্পণ করেন তিনি এবং ছবিটির আবহ সংগীতের জন্য "ফিল্ম ফেয়ার এওয়ার্ড" পান। তিনি তুমি যাকে ভালোবাসো গানটির জন্য শ্রেষ্ঠ গীতিকার হিসেবে ২০১৬ সালে ভারতের ৬৪তম জাতীয় চলচ্চিত্র পুরস্কার লাভ করেন।
প্রাথমিক জীবন
অনুপম রায় জন্মগ্রহণ করেন ২৯ মার্চ ১৯৮২ সালে। তিনি তার প্রাথমিক শিক্ষার ১০ বছর পার করেন কলকাতার সেন্ট.পালস ব্রডিং অ্যান্ড ডে স্কুল এ। তিনি তার কলেজ জীবন পার করেন বেহালার এমপি বিরলা ফাউন্ডেশন থেকে। অনুপম রায় কলকাতার যাদবপুর বিশ্ববিদ্যালয় থেকে ইলেক্ট্রনিক্স এন্ড টেলিকমিউনেকেশন ইঞ্জিনিয়ারিং এ পড়াশোনা করেছেন। তিনি যাদবপুর বিশ্ববিদ্যালয় থেকে ২০০৪ সালে গোল্ড মেডেল অর্জন করেন। তিনি টেক্সাস ইনস্ট্রুমেন্টস ব্যাঙ্গালোর, কলকাতা তে ২০০৪ সালের জুলাই থেকে ২০১১ সালের মার্চ পর্যন্ত এনালগ সার্কিট ডিজাইন ইঞ্জিনিয়ার হিসেবে কাজ করেছেন।
সঙ্গীত জীবন
অনুপম রায় গানের সবকাজ নিজেই করেন। তার অধিকাংশ গানের ক্ষেত্রেই তিনি নিজেই গান লেখেন, সুর করেন এবং গান গান। অটোগ্রাফ চলচিত্রে তার গান "আমাকে আমার মতো থাকতে দাও" কে বাংলা ভাষার সেরা গানগুলোর একটি হিসেবে ধরা হয়। এরপরে চলো পাল্টাই সিনেমায় তার বাড়িয়ে দাও সহ বেশ কয়েকটি গান বেশ জনপ্রিয়তা পায়। তবে তার জনপ্রিয়তার বৃহঃস্পতি শুরু হয় বাইশে শ্রাবণ চলচিত্রের মাধ্যমে। এই চলচ্চিত্রের প্রত্যেকটি গান সুপারহিট হয়। বিশেষ করে রূপঙ্কর বাগচি ও শ্রেয়া ঘোষালের গাওয়া "গভীরে যাও" বছরের সেরা গান নির্বাচিত হয়। তবে জুড়িদের ভোটে সেরা গান নির্বাচিত হয় অনুপমের গাওয়া একবার বল । তাছাড়া রূপম ইসলামের এই শ্রাবণ ও সপ্তর্ষী মুখোপাধ্যায়ের "যে কটা দিন" দারুণ জনপ্রিয়তা লাভ করে। এছাড়াও অনুপম জানি দেখা হবে, বেডরুম, ল্যাপটপ, চোরাবালি (বাংলাদেশ), শুন্য অঙ্ক, জাতিস্মর, চতুষ্কোণ, প্রাক্তন, বেলাশেষে সহ বেশ কয়েকটি জনপ্রিয় চলচিত্রে কাজ করেছেন। তিনি ২০১৫ সালে সুজিত সরকার পরিচালিতপিকু চলচিত্রের সঙ্গীত পরিচালনার মাধ্যমে বলিউডে পদার্পণ করেন। এরপর পিঙ্ক, রানিং শাদি ডট কম, ডিয়ার মায়া, পরি, অক্টোবরসহ বেশ কয়েকটি বলিউড চলচিত্রে কাজ করেছেন। এখন পর্যন্ত তার চারটি একক অ্যালবাম বেরিয়েছে- প্রথমটি "দূরবীনে চোখ রাখবো না", দ্বিতীয়টি "দ্বিতীয় পুরুষ", তৃতীয়টি বাক্যবাগীশ এবং চতুর্থটি এবার মরলে গাছ হবো।  তার প্রতিটি অ্যালবামই দারুণ জনপ্রিয়তা লাভ করে। তবে অনেকের মতে সব কিছুকে ছাপিয়ে যায় দ্য অনুপম রায় ব্যান্ড-এর স্টেজ পারফরমেন্স।
ব্যক্তিগত জীবন
২০১৫ সালের ৬ ডিসেম্বর বি‌য়েবন্ধ‌নে আবদ্ধ হন অনুপম রায় ও পিয়া চক্রবর্তী। ২০২১ সালে ছয় বছ‌রের দাম্পত্যজীব‌নের ই‌তি টানার সিদ্ধা‌ন্তের কথা জানা‌ন তারা।
একক গান(গীতিকার, গায়ক ও সুরকার)
সাল 	    টাইটেল	   ভাষা
২০১৩	  সেকেন্ড সেক্স	   ইংরেজি
২০১৮   গার্ল ইন্ আ বুকস্টোর    ইংরেজি
২০১৮	 বাংলাদেশের মেয়ে	  বাংলা ২০১৮	  কালবৈশাখী	   বাংলা
২০১৮	  মিথ্যে কথা	   বাংলা
২০১৯	 ইস দেবাশীষ	   বাংলা
২০১৯	 আগমনীর গান	   বাংলা
২০১৯	 বৃষ্টি থেমে গেলে      বাংলা
২০২০	মিস আন্ডারস্ট্যান্ডিং	 ইংরেজি
২০২০	 অ্যাইসি রাতো	   হিন্দি
দ্য অনুপম রায় ব্যান্ড
সাবেক সদস্য
অলিম্পিকে অস্ট্রিয়া
অস্ট্রিয়া আধুনিক অলিম্পিক গেমসের প্রায় সকল গ্রীষ্মকালীন ও শীতকালীন অলিম্পিক গেমসে অংশগ্রহণ করেছে। একমাত্র ১৯২০ গ্রীষ্মকালীন অলিম্পিকে অংশগ্রহণ করতে পারেনি, যাতে প্রথম বিশ্বযুদ্ধের নীতি অনুসারে অস্ট্রিয়াকে বাধা দেওয়া হয়েছিল।
অস্ট্রীয় ক্রীড়াবিদগণ এ পর্যন্ত গ্রীষ্মকালীন অলিম্পিক গেমসে ৮৬ টি পদক এবং শীতকালীন অলিম্পিক গেমসে  ২১৮ টি পদক জিতেছে। অস্ট্রিয়া আলপাইন স্কিইংয়ে অন্যান্য সকল দেশের চেয়ে বেশি পদক জিতেছে।
অস্ট্রীয় অলিম্পিক কমিটি অস্ট্রিয়ার জাতীয় অলিম্পিক কমিটি হিসাবে ১৯০৮ সালে গঠিত হয় এবং ১৯১২ সালে স্বীকৃতি পায়।
স্বাগতিক গেমস
অস্ট্রিয়া দুটি গেমস আয়োজনের দায়িত্ব পালন করেছে।
মারে ফিলিপস
মারে ফিলিপস কুইন্সল্যান্ড বিশ্ববিদ্যালয়ের স্কুল অফ হিউম্যান মুভমেন্ট অ্যান্ড নিউট্রিশন সায়েন্সেসের একজন অধ্যাপক। তার গবেষণার আগ্রহ খেলাধুলা এবং এর ইতিহাসে নিহিত, এর সত্তাতত্ত্ব, জ্ঞানতাত্ত্বিক এবং পদ্ধতিগত দিকগুলি পরীক্ষা করা। "প্যারালিম্পিক স্টোরিস" নামে, মারে অস্ট্রেলিয়ার প্যারালিম্পিক আন্দোলনের ইতিহাসের উপর একটি বই লিখছেন।
ক্যালকাটা (দ্ব্যর্থতা নিরসন)
ক্যালকাটা শব্দ দ্বারা নিম্নলিখিত বিষয়গুলিও বোঝানো যেতে পারে:
ইসলামিক বিজ্ঞান
থাম্ব| মুঘল সম্রাট [[শাহ জাহান|শাহজাহানের (১৫৯২-১৬৬৬) শাসনামলে কোরানের একটি ভাষ্য লিখছেন একজন পণ্ডিত]] চিত্র
ইসলামি বিজ্ঞান ( علوم الدين) হলো ঐতিহ্যগতভাবে সংজ্ঞায়িত ধর্মীয় বিজ্ঞানের একটি উপস্থাপনা, যা ইসলামি পন্ডিতদের দ্বারা অনুশীলন ও বিশ্লেষণ করা হয়, যার লক্ষ্য ইসলামী ধর্মীয় জ্ঞানের নির্মাণ এবং ব্যাখ্যা।
বিভিন্ন বিজ্ঞান
অন্তর্ভুক্ত বিজ্ঞান:
শিয়া ইসলাম
শিয়া ইসলাম বলতে কোন  বিষয়ের অনেকগুলো সেমিনার, যেখানে শিয়ারা  অধ্যয়ন করে থাকে (যা হাওজা নামে পরিচিত), তবে কিছু পার্থক্য রয়েছে:
আবু হামিদ আল-গাজ্জালীর মতে
বিখ্যাত ইসলামিক পণ্ডিত আবু হামিদ আল-গাজালি তার সুপরিচিত গ্রন্থখানা দ্য রিভাইভাল অফ রিলিজিয়াস সায়েন্সেস ( ইহইয়া উলুম আল-দিন ) ইসলামি বিজ্ঞানের উপর লিখেছেন। তিনি তাঁর লেখায় যুক্তি দিয়েছেন যে, একজন মুসলমানের ধর্মীয় বাধ্যবাধকতা ( ওয়াজিব ) রয়েছে, তারা যে কাজই করুক না কেন শরীয়াহ মেনে চলার জন্য ধর্মীয় বিজ্ঞানের প্রয়োজনীয় দিকগুলো  জানা আবশ্যক। যেমন পশুপালনে কর্মরত  সকলেরই যাকাত সংক্রান্ত নিয়মাবলি জানা উচিত; একজন বণিক "সুদখোর পরিবেশে ব্যবসা করছেন", রিবা বা সূদ সম্পর্কে    জানতে হবে, যাতে "কার্যকরভাবে  সে সূদমুক্ত থাকতে পারে "। বিজ্ঞানের জ্ঞান জানা ওয়াজিব কিফা'ই (সমাজের কিছু লোক অবশ্যই জানে, যদিও একবার যথেষ্ট লোক বাধ্যবাধকতা পূরণ করে, বাকি জনসংখ্যা এ থেকে মুক্তি পায়)।
আল-গাজালি ওয়াজিব কিফা'ই ধর্মীয় বিজ্ঞানকে চারটি দলে শ্রেণীবদ্ধ করেছেন:
আল-গাজ্জালি দাবি করেছেন যে, সমস্ত ধর্মীয় বিজ্ঞান "প্রশংসনীয়" (মাহমুদ) নয়, কারণ কোন ক্ষেত্রে অনুমানভিত্তিক,যা "শরিয়াহর দিকে অভিমুখী কিন্তু প্রকৃত  শিক্ষা থেকে বিচ্যুত"। এগুলো "অবাঞ্ছিত" (মধ্যম) নামে পরিচিত।
সামদ্রুপ জোংখার জেলা
সামদ্রপ জংখার জেলা (জংখা: བསམ་གྲུབ་ལྗོངས་མཁར་རྫོང་ཁགག་ Bhzdkhard-comp) ভুটানের ২০ টি জেলাগুলোর মধ্যে একটি। এই জেলার প্রভাবশালী ভাষাগুলি হল উত্তর ও পশ্চিম অঞ্চলে শাংলা (শারচোপখা), এবং পূর্বাঞ্চলে নেপালি। এই জেলাটির আয়তন 1878 বর্গ কিমি। সামদ্রুপ জংখাগ দুটি ডাংখাগ নিয়ে গঠিত: ঝোমোটসাংখা এবং সামদ্রুপছোয়েলিং এবং ১১ টি গেওগ।
ইয়ারিন্দা বুন্নাগ
ডান|থাম্ব| ইয়ারিন্দা বুন্নাগ ইয়ারিন্দা বুন্নাগ (ญารินดา บุนนาค, জন্ম ৬ নভেম্বর ১৯৮০ ) একজন থাই স্থপতি, গায়ক ও অভিনেত্রী। তিনি ২০০১ সালে "কে দাই কিড তেং" (แค่ได้คิดถึง คิดถึง) গান গেয় পরিচিতি পান, যা কর্নেল ইউনিভার্সিটিতে স্থাপত্য অধ্যয়ন করতে যাওয়ার আগে জিএমএম গ্র্যামির অধীনে মুক্তি পায়।
কিটু গিদওয়ানি
কিটু গিদওয়ানি (ইংরেজি: Kitu Gidwani) (জন্ম: ২২ অক্টোবর ১৯৬৭) একজন ভারতীয় মডেল এবং অভিনেত্রী। তিনি ভারতীয় টেলিভিশনে চলচ্চিত্রের পাশাপাশি বিভিন্ন ধারাবাহিকে অভিনয় করেন। ভারতীয় টেলিভিশন চ্যালেন দূরদর্শননে ১৯৮৬ সালে এয়ার হোস্টেজ টেলিভিশন ধারাবাহিক সম্প্রচারকালে তিনি জনপ্রিয় হয়ে ওঠেন। তিনি ড্যান্স অব দ্যা উইন্ড (১৯৯৭), দীপা মেহতার আর্থ (১৯৯৮), গোব্নিদ নিহালিনির রুক্ষ্ণবতী কি হাবেলি (১৯৯১), কামাল হাসানের আলাভান্দান এবং দেহাম (২০০১) চলচ্চিত্রে অভিনয়ের জন্যে সমালোচনামূলক প্রশংসা অর্জন করেন।
প্রাথমিক জীবন
গিদওয়ানি ভারতের মুম্বইয়ে জন্ম নেন। তার সিন্ধি বাবা-মা দেশবিভাগের পর পাকিস্তান থেকে স্থানান্তরিত হন। তারা ওরলিতে একটি উদ্বাস্তু শিবিরে বাস করতেন। তার একজন ভাই রয়েছে।
তিনি মুম্বইয়ের ফোর্ট কনভেন্ট বিদ্যালয়ে পড়াশোনা করেন। তার স্নাতকোত্তরের সময় ফরাসি ভাষার প্রতি তার আগ্রহ জন্মায় এবং তিনি ফরাসি নাটকে অভিনয় শুরু করেন। পরবর্তিতে শীঘ্রই তিনি জনক টোপরানি কর্তৃক পরিচালিত ইংরেজি নাটকে অভিনয় করেন। তিনি কয়েকটি টেলিভিশন ধারাবাহিকে অভিনয়ের পরবর্তীকালে ফরাসি ব্ল্যাক (১৯৮৭) চলচ্চিত্রে একজন ব্রাজিলিয় মেয়ের চরিত্রে অভিনয় করেন।
ব্যক্তিগত জীবন
ব্যক্তিগত জীবনে তিনি অবিবাহিত। এবং এধরনের ঝুঁকির মধ্যে বাস করার বিষয়ে তিনি অনাগ্রহী। জীবন এবং প্রকৃতির ঐন্দ্রজালিক সাদৃশ্য অনুসন্ধানই তার সাধনা হয়ে থেকেছে।
পুরস্কার ও স্বীকৃতি
১৯৯৮ সালে, গিদওয়ানি ড্যান্স অব দ্যা উইন্ড চলচ্চিত্রে পল্লবি চরিত্রে অভিনয়ের অসামান্য কৃতিত্বের স্বীকৃতি স্বরূপ ফ্রান্স নানটেসের থ্রি কন্টিনেন্ট উৎসবে শ্রেষ্ঠ অভিনেত্রীর পুরস্কার জেতেন।
পিতাফি
পিতাফি (پتافي) হল পাকিস্তানের একটি জাতিগত বেলুচ উপজাতি। বিশেষ করে এদের ডেরা গাজি খান জেলায় পাওয়া যায়।
বৈকুণ্ঠ
হিন্দুধর্মে, বৈকুণ্ঠ (সংস্কৃত: वैकुण्ठ) বা বিষ্ণুলোক হলো ভগবান বিষ্ণু ও দেবী লক্ষ্মীর আবাস। বৈকুন্ঠের আরেক নাম বিষ্ণুলোক । এটি "চিরন্তন(নিত্য) স্বর্গীয় রাজ্য" এবং "ঐশ্বরিক(অপ্রাকৃত) অবিনশ্বর ও শাশ্বত বাসস্থান"।রামানুজের মতে, বৈকুণ্ঠ হল পরম পদম্ বা নিত্য বিভূতি, একটি "অনন্ত স্বর্গীয় রাজ্য", এবং "ঐশ্বরিক অবিনশ্বর জগত যা ঈশ্বরের আবাস" নামে পরিচিত। জড় জগতের বহির্ভাগে এটি সর্বোচ্চ স্থান। জয় ও বিজয় বৈকুন্ঠের দুইজন দ্বারপাল।তাদের দ্বারা এটি রক্ষিত। বৈকুণ্ঠে রয়েছে স্বর্ণের প্রাসাদ, দিব্য ও চিন্ময় বিমান এবং মনোরম উদ্যান। বৈকুণ্ঠের উদ্যানে সুগন্ধযুক্ত মিষ্টি ফল ও ফুল উৎপন্ন হয়। বৈকুণ্ঠ সত্যলোকের ২৬,২০০,০০০ যোজন (২০৯,৬০০,০০০ মাইল) উপরে অবস্থিত।
প্রচলিত পুরাণ ও বৈষ্ণব ঐতিহ্য অনুসারে বৈকুণ্ঠ মকর রাশির খুব সন্নিকটে বিরাজমান। মহাজাগতিক বিজ্ঞানের পরিপ্রেক্ষিতে বলা হয়েছে যে বিষ্ণুর দৃষ্টি দক্ষিণ স্বর্গীয় মেরুতে রয়েছে এবং সেখান থেকে তিনি মহাবিশ্বকে দেখছেন।   ঋগ্বেদে বলা হয়েছে যে ,ভগবান বিষ্ণুর সেই সর্বোচ্চ আবাসের দিকে দেবতাগণ সর্বদা দৃষ্টিপাত করেন।
বেদ
বেদে বৈকুণ্ঠ নামের উল্লেখ নেই, তবে ঋগ্বেদের একটি শ্লোকে বৈকুন্ঠকে বিষ্ণুর পরম পদ বলে উল্লেখ করেছে:
"তদ্ বিষ্ণোঃ পরমম্ পদম্ সদা পশ্যন্তি সূরয়ঃ দেবতারা সর্বদা বিষ্ণুর পরম পদ(বৈকুন্ঠ) দর্শন করেন। —ঋগ্বেদ (১.২২.২০)"
কঠ উপনিষদেও বিষ্ণুর পরম পদের কথা বলা হয়েছে,
"বিজ্ঞান সারথির্যস্তু মনঃ প্রগ্রহবান্ নরঃ। সঃ অধ্বনঃ পরমাপ্নোতি তদ্ বিষ্ণোঃ পরমং পদম্ ॥ ''
“যে ব্যক্তি বুদ্ধি দ্বারা মনকে পরমেশ্বরের চিন্তনে ব্যবহার করে,সে তার অভীষ্ট বিষ্ণুর পরম পদ লাভ করে। —কঠোপনিষদ, ১/৩/৯"
শ্রীমদ্ভাগবত পুরাণে ঋগ্বেদ ও কঠোপনিষদে বর্ণিত বিষ্ণুর পরম পদের কথা কথিত হয়েছে। যেমন,
"অনাস্থিতং তে পিতৃভিরন্যৈরপ্যঙ্গ কর্হিচিৎ। আতিষ্ঠ জগতাং বন্দ্যং তদ্ বিষ্ণোঃ পরমম্ পদম্ ৷৷ ''
"হে মহারাজ ধ্রুব! আপনার পূর্বপুরুষেরা অথবা অন্য কেউ সেই চিন্ময় লোক কখনও প্রাপ্ত হননি। সেই স্থান বিষ্ণুলোক নামে পরিচিত সর্বোচ্চ পদ, যেখানে শ্রীবিষ্ণু স্বয়ং বাস করেন। এই ব্রহ্মাণ্ডের সমস্ত দেবলোক ও গ্রহলোকের অধিবাসীদের দ্বারা তা পূজিত হয়। দয়া করে আপনি আমাদের সঙ্গে আসুন এবং সেখানে নিত্যকাল বাস করুন।" '' —ভাগবত পুরাণ চতুর্থ স্কন্ধ, অধ্যায় ১২, শ্লোক ২৬''"
ভাগবত পুরাণ
বৈকুণ্ঠ এবং এর বৈশিষ্ট্যগুলি বৈষ্ণবধর্মের একটি শ্রদ্ধেয় ধর্মগ্রন্থ ভাগবত পুরাণে বর্ণনা করা হয়েছে।আধুনিক গবেষকদের মতে এটি রচিত হয়েছিল খ্রিস্টীয় অষ্টম এবং দশম শতাব্দীর মধ্যে এবং সম্ভবত ৬ষ্ঠ শতাব্দীর প্রথম দিকে।বৈষ্ণব আচার্যদের মতে, এটি পাঁচ হাজার বছর পূর্বে ব্যাসদেব রচনা করেছিলেন।
ভাগবতে বৈকুণ্ঠের কথা বলা হয়েছে, যা জড় জগতের সমস্ত লোকের আরাধ্য (১০.১২.২৬), সেই সর্বোচ্চ ধামে বিষ্ণু বাস করেন (১২.২৪.১৪)। এটি সর্বোচ্চ জগৎ (৪.১২.২৬); অজ্ঞানতারূপ অন্ধকার ও সংসারচক্রের বহির্ভাগে অবস্থিত (জন্ম ও মৃত্যুর চক্রের বাইরে) (৪.২৪.২৯; ১০.৮৮.২৫); যারা বেঁচে থাকা অবস্থায় প্রকৃতির তিনটি গুণ অতিক্রম করেছে তাদের গন্তব্য (১১.২৫.২২); এর বাইরে কোন উচ্চ স্থান নেই (২.২.১৮, ২.৯.৯) শান্তিপ্রিয় তপস্বীগণ সেই স্থানে পৌঁছায় তারা আর ফিরে আসে না (৪.৯.২৯; ১০.৮৮.২৫-২৬)। বৈকুণ্ঠের বাসিন্দাদের জড় দেহ নেই তবে বিশুদ্ধ অপ্রাকৃত রূপ রয়েছে (৭.১.৩৪)। এই রূপগুলি বিষ্ণুর মতো (৩.১৫.১৪.),বিষ্ণু নারায়ণ নামেও পরিচিত।
ভাগবতে বৈকুন্ঠধাম সম্পর্কিত স্বামী প্রভুপাদের অনুবাদ:
" বিষ্ণু/নারায়ণ সৌভাগ্যের দেবী লক্ষ্মীর সাথে বৈকুণ্ঠে স্ফটিকনির্মিত দেয়ালশোভিত প্রাসাদে বাস করেন। বৈকুণ্ঠলোকে সমস্ত অধিবাসীরা পরমেশ্বর ভগবানের মতো রূপ সমন্বিত। তাঁরা সকলেই ইন্দ্রিয়তৃপ্তির বাসনাশূন্য হয়ে, পরমেশ্বর ভগবানের ভক্তিময়ী সেবায় যুক্ত।বৈকুণ্ঠলোকে আদি পুরুষ পরমেশ্বর ভগবান বিরাজ করেন, এবং তাঁকে বৈদিক শাস্ত্রের মাধ্যমে জানা যায়। তিনি শুদ্ধ সত্ত্বময়, যাতে রজো ও তমোগুণের কোন স্থান নেই। তিনি ভক্তদের ধর্মীয় প্রগতি বিধান করেন।সেই বৈকুণ্ঠলোকে অত্যন্ত মঙ্গলময় অনেক বন রয়েছে। সেই সমস্ত বনের বৃক্ষগুলি অভীষ্টপূরণকারী কল্পবৃক্ষ, এবং সমস্ত ঋতুতে সেইগুলি ফুল ও ফলে পরিপূর্ণ থাকে, কেননা বৈকুণ্ঠলোকে সব কিছুই চিন্ময় ও সবিশেষ।বৈকুণ্ঠলোকের অধিবাসীরা তাঁদের পত্নী ও পাষদগণসহ বিমানে বিচরণ করেন,এবং নিরন্তর ভগবানের চরিত ও লীলাসমূহ গান করেন, যা সর্বদাই অমঙ্গলজনক প্রভাব থেকে মুক্ত। শ্রীভগবানের মহিমা যখন তাঁরা কীর্তন করেন, তখন মধুপূর্ণ মাধবীলতার প্রস্ফুটিত ফুলের সুগন্ধকেও তা উপহাস করে।যখন ভ্রমরদের অধিপতি উচ্চস্বরে গুঞ্জন করে ভগবানের মহিমা কীর্তন করে,তখন কপোত, কোকিল, সারস, চক্রবাক, চাতক, হংস, শুক, তিত্তির, ময়ুর প্রভৃতি বিহঙ্গকুলের কলরব ক্ষণকালের জন্য স্তব্ধ হয়। ভগবানের মহিমা শ্রবণ করার জন্য, এই সমস্ত অপ্রাকৃত বিহঙ্গেরা তাদের নিজেদের গান বন্ধ করে দেয়।যদিও মন্দার, কুন্দ, কুরবক, উৎপল, চম্পক, অর্ণ, পুন্নাগ, নাগকেশর, বকুল, কমল,ও পারিজাত বৃক্ষসমূহ অপ্রাকৃত সৌরভমণ্ডিত পুষ্পে পূর্ণ, তবুও তারা তুলসীর তপশ্চর্যার জন্য তাঁকে বহু সম্মান করে। কেননা ভগবান তুলসীকে বিশেষ মর্যাদা প্রদর্শন করেছেন, এবং তিনি স্বয়ং তুলসীপত্রের মালা কণ্ঠে ধারণ করেন।বৈকুণ্ঠবাসীরা মরকত, বৈদূর্য ও স্বর্ণ নির্মিত তাঁদের বিমানে আরোহণ করে বিচরণ করেন। যদিও তাঁরা গুরু নিতম্বিনী, স্মিত হাস্যোজ্জ্বল সমন্বিত সুন্দর মুখমণ্ডল শোভিতা পত্নী পরিবৃতা, কিন্তু তবুও তাঁদের হাস্য-পরিহাস ও সৌন্দর্যের আকর্ষণ তাঁদের কামভাব উদ্দীপ্ত করতে পারে না,যেহেতু তারা সবাই ভগবানের চিন্তায় নিমগ্ন।বৈকুণ্ঠলোকের রমণীরা লক্ষ্মীদেবীর মতোই সুন্দরী। এই প্রকার অপ্রাকৃতসৌন্দর্যমণ্ডিত রমণীরা হস্তে লীলাপদ্ম ধারণ করেন, এবং তাঁদের চরণের নূপুর থেকে কিঙ্কিণি-ধ্বনি উত্থিত হয়, পরমেশ্বর ভগবানের কৃপাদৃষ্টি লাভের আশায় কখনও কখনও তাঁরা সুবর্ণ সংযুক্ত স্ফটিকময় দেওয়ালগুলি সম্মার্জন করেন (তৃতীয় স্কন্ধ,অধ্যায়-১৫, শ্লোক ১৪-২৫)।"
ভাগবতের দ্বিতীয় স্কন্ধের শ্রীল প্রভুপাদকৃত অনুবাদ:
"ব্রহ্মার তপস্যায় অত্যন্ত প্রসন্ন হয়ে পরমেশ্বর ভগবান তাঁকে সমস্ত লোকের ঊর্ধ্বে তাঁর পরম ধাম বৈকুণ্ঠলোক প্রদর্শন করিয়েছিলেন। ভগবানের সেই অপ্রাকৃত ধাম সবরকম জড় ক্লেশ এবং সংসার ভয় থেকে মুক্ত আত্মবিদদের দ্বারা পূজিত।(ভা. পু ২.৯.৯) ''
ভগবানের সেই ধামে রজো ও তমোগুণ নেই, এমনকি সেখানে সত্ত্বগুণেরও প্রভাব নেই। সেখানে বহিরঙ্গা মায়াশক্তির প্রভাব তো দূরের কথা, কালেরও প্রভাব নেই।মায়া সেখানে প্রবেশ করতে পারে না। সুর এবং অসুর উভয়েই কোনরকম ভেদবুদ্ধি না করেই ভগবানের পূজা করেন। (ভা.পু ২.৯.১০) ''
বৈকুণ্ঠবাসীদের বর্ণনা করে বলা হয়েছে যে তাঁরা সকলেই উজ্জ্বল শ্যামবর্ণ, তাদের নয়ন পদ্ম ফুলের মতো, বসন পীতবর্ণ, অঙ্গ অতি কমনীয় ও সুকুমার ; তাঁরা সকলেই চতুর্ভূজ, অত্যন্ত প্রভাশালী, মণিখচিত পদকাভরণে সমলংকৃত ও অত্যন্ত তেজস্বী।(ভা.পু ২.৯.১১) ''
তাঁদের কারো অঙ্গকান্তি প্রবাল, বৈদূর্য ও মৃণালের মতো, এবং তারা অতি দীপ্তিমান কুণ্ডল, মুকুট ও মাল্যসমূহে বিভূষিত।। (ভা.পু ২.৯.১২) ''
বিদ্যুৎশোভিত নিবিড় মেঘমালামণ্ডিত গগনমণ্ডল যেমন শোভাশালী, তেমনই সেই বৈকুণ্ঠধাম মহাত্মাদের দেদীপ্যমান বিমানশ্রেণী দ্বারা এবং সেখানকার রমণীদের বিদ্যুতের মতো উজ্জ্বল কান্তির দ্বারা শোভিত। (ভা.পু ২.৯.১৩) ''
''দিব্য রূপ সমন্বিত লক্ষ্মীদেবী তাঁর সহচরী বিভূতিগণ সহ ভগবানের শ্রীপাদপদ্মের প্রেমময়ী সেবা করেন। সেই লক্ষ্মীদেবী আনন্দভরে আন্দোলিতা এবং বসন্তের অনুচর ভ্রমরগণ কর্তৃক অনুগীত হয়ে তাঁর প্রিয়তম ভগবানের মহিমা গান করেন।(ভা.পু ২.৯.১৪)
ব্রহ্মা দেখলেন যে সেই বৈকুণ্ঠে ভক্তদের প্রভু, যজ্ঞপতি, জগৎপতি, লক্ষ্মীপতি সর্বশক্তিমান ভগবান সেখানে সুনন্দ, নন্দ, প্রবল, অহণ প্রভৃতি পার্ষদদের দ্বারা পরিবেষ্টিত ও প্রেমপূর্বক সেবিত হয়ে বিরাজ করছেন। (ভা.পু ২.৯.১৫) ''
পরমেশ্বর ভগবান সেখানে তাঁর ভৃত্যদের প্রসাদ বিতরণের জন্য উদগ্রীব। তাঁর মাদকতাপূর্ণ আকর্ষণীয় রূপ অত্যন্ত প্রসন্নতাময়। তাঁর হাস্যোজ্জ্বল মুখমণ্ডল অরুণ নয়ন শোভিত, তাঁর মস্তক কিরীটশোভিত, কর্ণে কুণ্ডল, তিনি চতুর্ভুজ এবং তাঁর বক্ষঃস্থল শ্রীচিহ্ন ভূষিত।(ভা.পু ২.৯.১৬) ''
সেই পরমেশ্বর ভগবান শ্রেষ্ঠ সিংহাসনে উপবিষ্ট, এবং তিনি চতুঃ, ষোড়শ ও পঞ্চ শক্তির দ্বারা পরিবেষ্টিত, এবং অন্যান্য গৌণ শক্তিসহ ষড়ৈশ্বর্যপূর্ণ। তিনি তাঁর স্বীয় ধামে রম্যমাণ প্রকৃত পরমেশ্বর ভগবান।(ভা.পু ২.৯.১৭)"
এও বলা হয় যে, বৈকুণ্ঠ হল মুক্তিলোক বা মোক্ষধামের পরের জগৎ।
নারায়ণ উপনিষদ
নারায়ণ উপনিষদে বৈকুন্ঠের উল্লেখ আছে:
"প্রত্যগ্ আনন্দ ব্রহ্ম পুরুষম প্রণব স্বরূপম্ অ কার উ কারো ম কার ইতি তা অনেকধা সম্ এতদ্ ওঁ ইতি যম উক্ত মুচ্যতে যোগী জন্ম সংসার বন্ধনাৎ ওঁ নমো নারায়ণ ইতি মন্ত্রোপাসকঃ বৈকুণ্ঠ ভুবনম্ গমিষ্যতি তদ্ ইদম্ পুণ্ডরিকম্ বিজ্ঞানান্ ঘনম্ তস্মাদ তরিদভ মাতরম্ ব্রহ্মণ্যো দেবকীপুত্রো ব্রহ্মণ্যো মধুসূদনঃ ব্রহ্মণ্যো পুণ্ডরীকাক্ষো ব্রহ্মণ্যো বিষ্ণুঃ অচ্যুত ইতি সর্ব ভূতস্থম একম্ নারায়ণম্ কারণম্ রূপম্ অকারণম্ পরম ব্রহ্ম ওঁ''
"ওঁ" শব্দাংশটি সরাসরি পরমানন্দে পূর্ণ পরমেশ্বরকে নির্দেশ করে। তিনটি ধ্বনি "অ", "উ" এবং "ম" দ্বারা প্রণব "ওঁ" গঠিত হয়। যে যোগী বারবার প্রণব উচ্চারণ করেন তিনি জড় জগতের বন্ধন থেকে মুক্ত হন। যে ব্যক্তি এই মন্ত্রের সাথে ভগবানের উপাসনা করেন, সে অবশ্যই বৈকুণ্ঠের চিন্ময় রাজ্যে গমন করবেন। সেই বৈকুন্ঠ চিন্ময় সচ্চিদানন্দঘন ব্রহ্মভুত আনন্দ দ্বারা গঠিত পরিপূর্ণ একটি পদ্মের মতো, যা উজ্জ্বলভাবে জ্যোতি বিকিরণ করছে। ভগবান দেবকীপুত্র, মধুসূদন, পুণ্ডরীকাক্ষ, বিষ্ণু ও অচ্যুত নামে পরিচিত। এক নারায়ণ সকল জীবের মধ্যে বিরাজমান। তিনিই সকল কারণের কারণ, পরম ব্রহ্ম।"
— নারায়ণ উপনিষদ
বৃহদ্ভাগবতামৃত
বৃহদ্ভাগবতামৃত বৈকুণ্ঠে বিষ্ণুর কর্মকাণ্ডের একটি চিত্র অঙ্কন করে:
কদাপি তত্রোপবনেষু লীলয়া তথা লসন্তং নিচিতেষু গো-গণৈঃ |পশ্যামি অমুং কর্য অপি পূর্ববৎ স্থিতং নিজাসনে স্ব-প্রভুবাচ চ সর্বথা || ১১২ ||
কখনও কখনও ভগবান বৈকুণ্ঠের বাগানে যেতেন, যেখানে তিনি ব্রজের মতোই লীলা-বিলাস করতেন, এবং আমি গাভীতে পরিপূর্ণ বাগান দেখতে পেতাম। অন্য সময় আমি তাকে আগের মতো তাঁর সিংহাসনে মহিমান্বিতভাবে বসে থাকতে দেখতাম। সেই সময়ে, তিনি সর্বক্ষেত্রে আমার প্রিয় ভগবান মদনগোপালের মতোই আবির্ভূত হতেন।
— বৃহদ্-ভাগবতামৃত, শ্লোক ২.৪.১১২
তিরুবাইমোলি
নম্মালবর কৃত রচনায়, তামিল সাহিত্য ঐতিহ্যে বৈকুণ্ঠকে তিরুনাতু (পবিত্র ভূমি) হিসাবে উল্লেখ করা হয়েছে। শ্রীবৈষ্ণব সম্প্রদায়ে বৈকুন্ঠকে একশ আটটি দিব্য স্বর্গগুলির মাঝে সর্বশেষ ও সর্বশ্রেষ্ঠতম বলা হয়েছে। একশ আট দিব্য দেশমের সর্বশেষ দুটি দেশম জড় ব্রহ্মাণ্ড ও তার বাইরে বিষ্ণুর চিন্ময় রাজ্য বৈকুন্ঠে রয়েছে। ব্রহ্মাণ্ডে অবস্থিত একশ সাততম দিব্য দেশম ক্ষীর সমুদ্রে অবস্থিত। তিরুবাইমোলির তানিয়ান শ্লোকগুলি এই বৈকুণ্ঠ আবাসকে নিম্নরূপভাবে বর্ণনা করে:
"*''অর্চিরাদি মার্গ থেকে মুক্ত ভক্তের বৈকুন্ঠগমন দিব্যচক্ষে দর্শন করে নম্মালবর শঠকোপ মুনি বলছেন,
(২)"নারায়ণভক্তকে দর্শন করে মেঘ প্রসন্নতাপূর্বক স্বর্ণপাত্র হস্তে দণ্ডায়মান ছিল। সমুদ্র দণ্ডায়মান হয়ে অভ্যর্থনা করলেন। পর্বত ধ্বজা তৈরি করল ও সমগ্র বিশ্ব পূজায় মগ্ন ছিল।(১০.৯.২)"
(৩)"ভূ-ভার হরণকারী প্রভুর ভক্তকে দেখে তারা পুষ্পবর্ষণ করলেন। আগরবাতি প্রজ্বলন করলেন এবং পূজা অর্পণ করলেন। চারণগণ দু'দিকে দাঁড়িয়ে জয়জয়কারপূর্বক বলছিলেন " এটিই বৈকুন্ঠের পথ।(১০.৯.৩)।"
(৪)"কয়েকজন [স্বর্গের বাসিন্দারা] তাদের ফল অর্পণ করেছিল, অন্যরা শ্রদ্ধাস্পদ চিত্তে সুগন্ধি ও প্রদীপ নিবেদন করে সম্মান করেছিল; কেউ কেউ তূরী ও শঙ্খ বাজিয়েছিল। বৈকুন্ঠ গমনপথে স্বর্গবাসীগণ বিশ্রামস্থল তৈরি করেছিলেন। চন্দ্র-সূর্য সেই মার্গকে প্রকাশিত করছিলেন। অমৃতময় তুলসীধারণকারী মাধব ভক্তের সম্মান প্রদর্শনার্থে সাগরের ঊর্মিমালার ন্যায় গর্জন করছিলেন।(১০.৯.৪)"
(৫)"দেবগণ বৈকুন্ঠযাত্রীকে দর্শনের উদ্দেশ্যে বাইরে এসে আপনার স্থান প্রভুর ভক্তকে প্রদান করছিলেন। কিন্নর ও গুরুদাস গন্ধর্বগণ গীতবাদ্য করছিলেন, বৈদিক ঋষিগণ অগ্নি হোম করছিলেন।(১০.৯.৫)"
(৬)"অগ্নি হোমের সুগন্ধ ব্যাপ্ত হয়ে গিয়েছিল। বাদ্যযন্ত্রের ধ্বনি এবং শঙ্খের নাদ আকাশকে পরিপূরিত করে তোলেছিল। মৎস্যনয়না রমণীগণ হর্ষনাদপূর্বক বললেন, 'হে ভক্ত, আকাশমার্গ শাসন করো।(১০.৯.৬)"